S-332/2009

Mál þetta, sem þingfest var þann 3. september sl. og dómtekið sama dag, er höfðað með ákæru lögreglustjórans á Selfossi, dagsettri 1. júlí 2009, á hendur H-kk-þgf Þ-kk-þgf, kt. 000000-0000, Vallarási 4, Reykjavík,

„fyrir hegningar- og umferðarlagabrot

með því að hafa, síðdegis fimmtudaginn 13. mars 2008, ekið bifreiðinni UV-121 vestur Suðurlandsveg upp Kamba í Ölfusi án nægilegrar aðgæslu og varúðar og of hratt miðað við akstursskilyrði, en skafrenningur var og snjókrapi á veginum, þannig að ákærði missti stjórn á bifreið sinni er hann ók fram úr bifreiðinni RY-658 og rakst utan í nefnda bifreið, snérist á veginum og yfir á vinstri vegarhelming í veg fyrir bifreiðina PK-274 er kom aðvífandi úr gagnstæðri átt, þannig að mjög harður árekstur varð með bifreiðunum með þeim afleiðingum að Þ-kk-nf Ó-kk-nf H-kk-nf Ó-kk-nf, kt. 000000-0000, farþegi bifreiðarinnar UV-121, hlaut heilahristing og mar á brjóstkassa, H-kk-nf B-kk-nf, kt. 000000-0000, ökumaður bifreiðarinnar PK-274, hlaut brot á hægri hnéskel, sár á hægra hné og sár á höfði sem sauma þurfti með þremur sporum og F-kvk-nf G. Ó-kvk-nf, kt. 000000-0000, farþegi bifreiðarinnar PK-274, hlaut rifbrot á 2.-4. rifi hægra og vinstra megin, brot á bringubeini og brot á vinstri hnéskel.

Teljast brot ákærða varða við 219. gr. almennra hegningarlaga nr. 19/1940, 1. mgr. 4. gr. og 1. mgr., sbr. h-lið 2. mgr. 36. gr. umferðarlaga nr. 50,1987, sbr. 1. mgr. 100. gr. sömu laga.

Þess er krafist að ákærði verði dæmdur til refsingar, sviptingar ökuréttar samkvæmt 101. gr. umferðarlaga nr. 50,1987 með síðari breytingum og til greiðslu alls sakarkostnaðar.“

Ákærði kom fyrir dóminn við þingfestingu málsins og játaði brot sín greiðlega fyrir dóminum. Er játning hans í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar. Við þingfestingu málsins óskaði sækjandi eftir því að falla frá kröfunni um sviptingu ökuréttar.

Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda hafði verið gefinn kostur á að tjá sig um lagaatriði og ákvörðun viðurlaga. Um málavexti vísast til ákæruskjals.

Samkvæmt sakavottorði ákærða hefur honum ekki verið gerð refsing áður.

Með hliðsjón af þeim áverkum sem hlutust af háttsemi ákærða og aðstæðum öllum, auk játningar hans fyrir lögreglu og dómi, þykir refsing hæfilega ákveðin fangelsi í einn mánuð en rétt þykir að skilorðsbinda refsinguna eins og í dómsorði segir.

Með vísan til 218. gr. laga um sakamál nr. 88/2008 ber að dæma ákærða til að greiða allan sakarkostnað sem er, vegna öflunar læknisvottorða, 36.400 krónur. Verjandi ákærða, Þ-kk-nf V. Þ-kk-nf héraðsdómslögmaður, afsalaði sér þóknun fyrir störf sín.

Á-kvk-nf G-kvk-nf héraðsdómari kveður upp dóm þennan.

D ó m s o r ð:

Ákærði, H-kk-nf Þ-kk-nf, sæti fangelsi í einn mánuð en fresta skal fullnustu refsingarinnar og hún niður falla að liðnum tveimur árum frá birtingu dóms að telja haldi ákærði almennt skilorð 57. gr. almennra hegningarlaga nr. 19/1940.

Ákærði greiði allan sakarkostnað, samtals 36.400 krónur.

Á-kvk-nf G-kvk-nf.